TNP รายได้เพิ่ม หนุนกำไรไตรมาส 3/62 โต 24.31% มาที่ 19 ลบ.
TNP รายได้เพิ่ม หนุนกำไรไตรมาส 3/62 โต 24.31% มาที่ 19.39 ลบ. จากปีก่อนกำไร 15.60 ลบ. ขณะที่งวด 9 เดือน กำไรเพิ่มขึ้น 24.38% มาที่ 56.22 ลบ. จากปีก่อนกำไร 45.20 ลบ.
4 พ.ย. 2562

บริษัท ธนพิริยะ จำกัด (มหาชน) หรือ TNP รายงานผลการดำเนินงานประจำไตรมาส 3/62 และงวด 9 เดือนแรกปี 2562 ดังนี้

โดยผลการดำเนินงานในไตรมาศดังกล่าว มีกำไรเพิ่มขึ้น เนื่องจาก งวด 3 เดือนไตรมาสที่ 3 ปี 2562 บริษัทฯ มีรายได้จากการขายและการให้บริการจำนวน 484.32 ล้านบาท เพิ่มขึ้นจากงวดเดียวกันของปี ก่อนจำนวน 43.78 ล้านบาท คิดเป็นร้อยละ 9.94 และสำหรับงวด 9 เดือน บริษัทฯ มีรายได้จากการขายและบริการจำนวน 1,449.69 ล้านบาท เพิ่มขึ้นจากงวดเดียวกันของปี ก่อนจำนวน 156.79 ล้านบาท คิดเป็นร้อยละ 12.13 การเพิ่มขึ้นของยอดขายเพิ่มขึ้นจากการขยายสาขาของบริษัท
สำหรับงวด 3เดือน ไตรมาสที่ 3 ปี 2562 บริษัทฯ มีกำไรขั้นต้นจำนวน 71.39 ล้านบาท เพิ่มขึ้นจากงวดเดียวกันของปีก่อน 9.24 ล้านบาท คิดเป็นร้อยละ 14.86 โดยมีอัตรากำไรขั้นต้นเท่ากับร้อยละ 14.74 และสำหรับงวด 9 เดือน บริษัทฯ มีกำไรขั้นต้นจำนวน 207.16 ล้านบาท เพิ่มขึ้นจากงวดเดียวกันของปีก่อน 28.03 ล้านบาท คิดเป็นร้อยละ 15.65 โดยมีอัตราก าไรขั้นต้นเท่ากับร้อยละ 14.29 การเพิ่มขึ้นดังกล่าวเกิดจากการเพิ่มขึ้นของยอดขายผ่านสาขาของบริษัท ซึ่งมีอัตรากำไรขั้นต้นที่สูงกว่ารายได้จากการขายส่งของสำนักงานใหญ